als_Latn dik_Latn sag_Latn
Policia në Indi ka akuzuar një baba, pasi ky e mori vajzën e tij 8-vjeçare për ta çuar në shkollë, duke e lidhur pas motorit.
Babai 40-vjeçar u arrestua pasi gazetat lokale në Uttar, Pradesh, publikuan fotot e marra nga kalimtarët. Aktualisht babai është liruar me kusht, transmeton Telegrafi.
Ai është akuzuar nga kushdo që e ka parë foton, si një njeri mizor. Por 40-vjeçari shprehet se vajza e tij kishte një provim dhe nuk donte të shkonte në shkollë. Incidenti vjen në një kohë kur kryeministri ka nisur një fushatë të madhe për të edukuar vajzat në Indi.
Burri, babai i dy djemve dhe tre vajzave, punon si roje sigurie në një shkollë private. Policia thotë se ai u përpoq të bindë vajzën, fëmijën e tij më të vogël, për të shkuar në shkollë, veçanërisht pasi ajo kishte një test.
Fëmijës iu premtuan ëmbëlsira dhe dhurata, por kur ajo refuzoi, babai i saj i zemëruar e lidhi vajzën në pjesën e pasme të biçikletës së tij me litarë dhe e çoi në shkollë. Burri kaloi një natë në qeli, por ende beson se ai e bëri gjënë e duhur.
“Vajza ime nuk do të vdiste në qoftë se unë do ta çoja në shkollë. Por ajo me siguri do të vdesë, në qoftë se nuk studion”, tha ai.
als_Latn als_Latn als_Latn als_Latn als_Latn als_Latn